CRD มือทอง! คว้า 2 โครงการก่อสร้างใหม่ มูลค่า 32.97 ล้านบาท
CRD มือทอง! คว้า 2 โครงการก่อสร้างใหม่ มูลค่า 32.97 ล้านบาท ได้แก่ โครงการปรับปรุงฝาท่อรางระบายน้ำ Business Center 2 (เชียงขาง) และโครงการ Best Western Prime Square Hotel
27 ธ.ค. 2560

บริษัท เชียงใหม่ริมดอย จำกัด (มหาชน) หรือ CRD เปิดเผยว่า บริษัทได้รับงานก่อสร้างใหม่จำนวน 2 โครงการ มูลค่ารวม 32.97 ล้านบาท ได้แก่ 1.โครงการปรับปรุงฝาท่อรางระบายน้ำ Business Center 2 (เชียงขาง) ของบริษัท ชัยปกรณ์ เรียลเอสเตท มูลค่าโครงการ 478,000 บาท มีระยะเวลาก่อสร้างตั้งแต่วันที่ 15 พ.ย.60-13 ม.ค.61
และ 2.โครงการ Best Western Prime Square Hotel ของบริษัท ไพร์มสแควร์ จำกัด โดยเป็นงานก่อสร้างอาคารโรงแรม สูง 5 ชั้น พื้นที่ใช้สอย 2,000 ตารางเมตร มูลค่าโครงการ 32.5 ล้านบาท มีระยะเวลาก่อสร้างตั้งแต่วันที่ 10 ธ.ค.60-10 ต.ค.61